Dragiprijatelji,

Dozvolite mi, prije svega da Vas pozdravim, i naravno, izrazim svoje zadovoljstvo, što možemo i danas skupa da podijelimo pozitivna iskustva u vezi i sa ovim zanimljivim projektom.

Pozdravljam i naše drage goste:

-gospodina Klausa Moka, regionalnog koordinatora HELP organizacije, kao i predstavnike ministarstva rada i socijalnog staranja, odnosno ministarstva finansija, gospodju Kseniju Aranitović i gospodina Luku Djuričkovića.

Koristim priliku da naglasim i javno pohvalim, moram reći, vrlo uspješnu saradnju sa HELP organizacijom, uz aktivnu ulogu i učešće predstavnika Evropske Unije, što i ovom, i ostalim projektima daje poseban pečat.

Želim da iskoristim ovaj momenat i iskažem svoju zahvalnost za sve dosadašnje , uspješno sprovedene zajedničke projekte. Ono što i Vi i ja veoma dobro znamo, a prilika je da i danas još jednom ponovimo i podvučemo, jeste činjenica da su i dosadašnje aktivnosti HELP organizacije naišle na izuzetno pozitivan odgovor gradjana Berana, odnosno ciljnih grupa, koje su bile ipredmet dosadašnjih, uspješno realizovanih projekata. Kad ovo govorim imam u vidu motivacione radionice, održavane u više gradova Crne Gore, kao i implementaciju, odnosno sprovodjenje obuka na radu. Obuke i pomoć u vidu mentoringa sigurno će pomoći da i žene i mladi postanu konkurentniji na tržištu rada.U tom pravcu, svakako da je i današnja tema aktuelna,i nesporno doprinosi jačanju kapaciteta opštinskih službi za podršku zapošljavanju.

Prije nego poželim srećan i uspješan današnji rad, vrijedno je naglasiti da je opština Berane,bila i ostače vaš pouzdan partner, naravno na obostrano zadovoljstvo. Pružena ruka saradnje najbolji je pokazatelj i dokaz da dijelimo iste demokratske, evropske vrijednosti, i da u tom pravcu i na tom putu, moramo biti istrajni i dosljedni. Uz pomoć patrnera kao što ste Vi, uz nesebičnu i direktnu pomoć Evropske unije, taj put je i ljepši i lakši.

Dijeleći još jednom zadovoljstvo današnjim susretom, iskreno Vas pozdravljam.